
నవ్యాంధ్రలోని పల్లెలు, పట్టణాలు, నగరాలు సీజనల్ జ్వరాలతో పడకేశాయి. అన్ని ప్రాంతాలలో విజృంభిస్తున్న డెంగీ, టైఫాయిడ్, మలేరియా వంటి విష జ్వరాలతో ప్రజలు విలవిల్లాడిపోతున్నారు. దీంతో నవ్యాంధ్రప్రదేశ్ కాస్త ‘జ్వరాంధ్రప్రదేశ్’గా మారిపోయింది. వాతావరణంలో వస్తోన్న మార్పులు, అప్పుడప్పుడు కురుస్తున్న వర్షాలతో పాటు పారశుద్ధ్య లోపం వల్ల దోమకాటు పెరిగిపోయి వ్యాధులు ప్రబలుతున్నాయి. ముఖ్యంగా గ్రామీణ ప్రాంతాల్లో విష జ్వరాలతో జనం చిగురుటాకుల్లా వణికిపోతున్నా పట్టించుకొనే నాథుడే కరువయ్యాడు. పల్లెల్లో పారిశుద్ధ్య లోపాలు తిష్ఠ వేసుక్కూర్చున్నాయి. గ్రామీణ ప్రాంతాలలో పారిశద్ధ్యం కోసం ఉపయోగించే బ్లీచింగ్, ఫినాయిల్, దోమల నివారణకు ఉపయోగించే పొగ యంత్రాలు అందుబాటులో లేవు. అంతేగాకుండా సీజనల్ వ్యాధుల పట్ల ప్రజలకు అవగాహన కల్పించి అప్రమత్తం చేయాల్సిన బాధ్యత ప్రభుత్వంపై ఉంది. అపరిశుభ్రత తాండవించే మారుమూల గ్రామాలు, వాడలపై ప్రభుత్వం ప్రత్యేక దృష్టి సారించాలి. ఆయా ప్రాంతాలలో ప్రజా శిబిరాలు, సదస్సులు నిర్వహించి జ్వరాలపై, దోమల వ్యాప్తిపై ప్రజలను అప్రమత్తం చేయాలి.రాష్ట్ర ప్రభుత్వం యుద్ధప్రాతిపదికన స్పందించి సీజనల్ వ్యాధులు, జ్వరాల పట్ల అప్రమత్తమై, అన్ని ప్రాంతాల్లో పారిశుద్ధ్య చర్యలు చేపట్టాలి. అన్ని ప్రాథమిక ఆరోగ్య కేంద్రాల సిబ్బందిని అప్రమత్తం చేయాలి. సీజనల్ వ్యాధుల నివారణ ఔషధాలను అన్ని ప్రాంతాల వారికి పంపిణీ చేసి, ప్రజలకు అత్యాధునికమైన వైద్య సౌకర్యాలు కల్పించాల్సిన అవసరం ఉంది.- బి. రామకృష్ణ దేవాంగ, సౌత్ మోపూరు

navyaandhralooni pallelu, pattanaalu, nagaraalu seasenal jwaraalatho padakesai. anni praantaalalo vijrumbhistunna dengi, typhoid, maleria vanti visha jwaraalatho prajalu vilavillaadipotunnaa. deentho navyandhrapradesh kaasta ‘jwarandhrapradesh’gaa maaripoyindi. vaataavaranamlo vastonna maarpulu, appudappudu kurustunna varshaalato paatu paarasuddhya lopam valla domakatu perigipoyi vyaadhulu prabalutunnaayi. mukhyamgaa graameena praantaallo visha jwaraalatho janam chigurutakulla vanikipotunna pattinchukone nathude karuvayyaadu. pallello paarisuddhya lopalu tishta vesukkuurchunnaayi. graameena praantaalalo paarisaddhyam kosam upayoginche bleaching, finail, domala nivaaranaku upayoginche poga yantraalu andubaatulo levu. antegakunda seasenal vyaadhula patla prajalaku avagaahana kalpinchi apramattam cheyalsina baadhyata prabhutvampai undi. aparisubhrata taandavinche maarumuula graamaalu, vaadalapai prabhutvam pratyeka drushti saarinchaali. aayaa praantaalalo praja sibiraalu, sadassulu nirvahinchi jwaraalapai, domala vyaaptipai prajalanu apramattam cheyali.rashtra prabhutvam yuddhapraatipadikana spandinchi seasenal vyaadhulu, jwaraala patla apramattamai, anni praantaallo paarisuddhya charyalu chepattali. anni praathamika aarogya kendrala sibbandini apramattam cheyali. seasenal vyaadhula nivaarana aushadhaalanu anni praantaala vaariki pampinee chesi, prajalaku atyaadhunikamaina vaidya soukaryaalu kalpinchaalsina avasaram undi.- bi. ramakrishna devanga, south mopuru